אל פנינג

מארי אל פנינג (באנגלית: Mary Elle Fanning; נולדה ב-9 באפריל 1998) היא שחקנית קולנוע ודוגמנית אמריקאית. היא עשתה את הופעת הבכורה שלה בקולנוע בשנת 2001, בתור הגרסה הצעירה של דמותה של אחותה דקוטה פנינג בסרט הדרמה "קוראים לי סם". בתור שחקנית ילדה, היא הופיעה במספר סרטים, ביניהם "בבל" (2006), "פיבי בארץ הפלאות" (2008) ו"אי שם" (2010). פריצתה הגיעה עם כיכובה בסרט המדע הבדיוני של ג'יי ג'יי אברהמס "סופר 8" (2011), עליו זכתה לשבחי הביקורות וזכתה בפרס הזרקור בפסטיבל הסרטים של הוליווד. בשנת 2020, היא החלה לגלם את יקטרינה השנייה בסדרה "קתרינה" של רשת הולו, עבורו קיבלה שלוש מועמדויות לפרס גלובוס הזהב לשחקנית הטובה ביותר.

בשנת 2019, בגיל 21, הפכה פאנינג לאדם הצעיר ביותר שכיהן כחברת צוות השופטים בפסטיבל הקולנוע בקאן.

== ביוגרפיה == 
פנינג נולדה במושב המחוז קוניירס בג'ורג'יה, ארצות הברית, למשפחה מרקע נוצרי-בפטיסטי. הוריה הם הת'ר ג'וי (לבית ארינגטון), שחקנית טניס מקצוענית לשעבר, וסטיבן ג'י פנינג, סוכן מכירות. סבה הוא שחקן הפוטבול המקצועני לשעבר ריק ארינגטון, ודודתה היא ג'יל ארינגטון, כתבת ספורט בערוץ ESPN. היא אחותה הצעירה של השחקנית דקוטה פנינג.

=== קריירה ===
פנינג החלה את הקריירה שלה בגיל שנתיים כשלוהקה לתפקיד דמות התינוקת לוסי בדרמה "קוראים לי סם", כאשר את הדמות הבוגרת והמבוססת יותר שיחקה אחותה דקוטה פנינג.
זכתה לפרסום והכרה בזכות הופעתה בדרמה "דלת נסתרת" בתפקיד רות', בתם של טד ומריון קול (ג'ף ברידג'ס וקים בייסינגר).

ב-2003 שיחקה פנינג בסרט "אבא בא לגן" בתפקיד משני כאחת הילדות בגן

ב-2006 שיחקה פנינג בדרמה של אלחנדרו גונסלס איניאריטו "בבל" בעלילה המתרחשת על גבול ארצות הברית–מקסיקו בתור הילדה דבי ג'ונס, בתם של ריצ'רד וסוזן ג'ונס, שמגלמים בראד פיט וקייט בלאנשט.
ב-2007 יצא לאקרנים המותחן הפסיכולוגי "התשיעיות" בו היא משחקת לצידו של ראיין ריינולדס, וכן שיחקה בסרט הדרמה "דרך לא שמורה".

פנינג קיבלה את התפקיד הראשי הראשון שלה בשנת 2008 בדרמה המשפחתית "פיבי בארץ הפלאות", בה שיחקה ילדה המתגלה כחולה בתסמונת טורט.
באותה שנה השתתפה גם בדרמה המצליחה "הסיפור המופלא של בנג'מין באטן", בה גילמה את הדמות הצעירה של דייזי.

בשנת 2010 הצליחה פנינג לעורר את תשומת לבם של מבקרי הקולנוע וזכתה מהם להערכה רבה על הופעתה בסרטה של סופיה קופולה "אי שם" בתור קליאו, בתו של שחקן הקולנוע ההוליוודי ג'וני מרקו שמגלם סטיבן דורף.

ב-2011 קיבעה את מעמדה כשחקנית קולנוע עולה כאשר הופיעה בשובר הקופות של ג'יי ג'יי אברהמס וסטיבן ספילברג "סופר 8" בתור הילדה אליס דיינארד. בנוסף בשנה זו, שיחקה בסרט "מקום לחלום עליו" בכיכובם של מאט דיימון וסקרלט ג'והנסון.

בשנת 2014 שיחקה בסרט הפנטזיה "מליפיסנט" בתפקיד הנסיכה אורורה, ובסרט ההמשך "מליפיסנט: אדונית הרשע" שיצא לאקרנים ב-2019.

בשנת 2016 כיכבה בסרט הפסיכולוגי "דוגמניות ושדים" בתור ג'סי, לצידה של ג'נה מאלון, ושיחקה בדרמה הקומית "נשות המאה ה-20", לצד גרטה גרוויג, בילי קרודופ ואנט בנינג. באותה שנה שיחקה בדרמת הפשע "חי את הלילה", לצד בן אפלק, זואי סלדנה וסיינה מילר, דיבבה את דמותה של פליסי בסרט האנימציה "לרקוד".

בשנת 2017 שיחקה בסרטה של סופיה קופולה "הפיתוי". בשנת 2018 שיחקה בסרט הפוסט-אפוקליפטי "עכשיו אנחנו לבד" של הבמאי ריד מורנו.

בשנת 2019, כיכבה בסרטו של וודי אלן "יום גשום בניו יורק" לצד טימותי שאלאמה.

בשנת 2020 החלה לככב בסדרת הדרמה-קומית-היסטורית של רשת הולו "הגדולה" בתור יקטרינה השנייה, קיסרית רוסיה. על תפקידה זכתה לשבחים רבים, ואף קיבלה מועמדות לפרס גלובוס הזהב לשחקנית הטובה ביותר במיני-סדרה או בסרט טלוויזיה וזכתה בפרס סטלייט לשחקנית הטובה ביותר. בשנת 2021 שבה עם תפקידה כיקטרינה לעונה השנייה של הסדרה, ושוב הייתה מועמדת לפרס גלובוס הזהב, אך שוב לא זכתה. במהלך שנת 2022 שיחקה גם בעונה השלישית, אשר גם עליה קיבלה מועמדת לפרס גלובוס הזהב.

עוד ב-2020, כיכבה בסרטו של הבמאי ברט היילי; "כל המקומות המוארים" של נטפליקס, על פי תסריט מאת ג'ניפר ניבן אשר גם מבוסס על הרומן שלה באותו שם. באותה שנה שיחקה בתפקיד ראשי בסרט הדרמה "ללא מוצא". בסרט שביימה סאלי פוטר, היא משחקת (לצד סלמה הייק ולורה ליני) את ביתו של ליאו (חאווייר ברדם) סופר שהגיע בצעירותו ממקסיקו לניו יורק, שיוצא ונכנס לעולמות שונים. הסרט מראה את המציאות של החיים שהיו יכולים להיות לאביה, אילו עשה בחירות אישיות אחרות.

במרץ 2021 השיקו האחיות אל ודקוטה פנינג חברת הפקות עצמאית בבעלותן, בשם "סרטי לוּאֵלֵן" (Lewellen Pictures). השתיים חתמו הסכם זכות ראשונים עם אולפן ההפקות "", הידוע כחממה לכישרונות צעירים. פרויקט הביכורים של החברה במסגרת ההסכם, יהיה סדרת פשע שתעובד לפי הרומן רב המכר "The Last House Guest" מאת מייגן מירנדה. האחיות פנינג יפיקו את הסדרה יחד עם שרה ווקר שתכתוב את התסריט, ומרי ג'יין סקאלסקי שתייצג את חברת ההפקות "Echo Lake Entertainment".

== פילמוגרפיה ==
=== קולנוע ===
{| class="wikitable"
|+
!שנה
!שנה
!סרט
!תפקיד
|-
|2001
|קוראים לי סם
|לוסי דוסון הצעירה
|
|-
|2003
|אבא בא לגן
|ג'יימי
|
|-
|2004
|דלת נסתרת
|רות' קול
|
|-
| rowspan="2" |2005
|הכל בגלל סופר-מר
|תומאס
|
|-
|השכן הקסום שלי טוטורו
|מיי קוסאקאבה
|דיבוב
|-
| rowspan="3" |2006
|דז'ה וו
|אבי
|
|-
|בבל
|דבי ג'ונס
|
|-
|I Want Someone to Eat Cheese With
|פנלופי
|
|-
| rowspan="2" |2007
|התשעיות
|נואל
|
|-
|דרך לא שמורה
|אמה לרנר
|
|-
| rowspan="2" |2008
|הסיפור המופלא של בנג'מין באטן
|דייזי פולר הצעירה
|
|-
|פיבי בארץ הפלאות
|פיבי ליכטן
|
|-
|2009
|אסטרו בוי
|גרייס
|דיבוב
|-
| rowspan="2" |2010
|מפצח האגוזים
|מארי
|
|-
|אי שם
|קליאו
|
|-
| rowspan="3" |2011
|סופר 8
|אליס דיינארד
|
|-
|טוויקסט
|V
|
|-
|מקום לחלום עליו
|לילי
|
|-
|2012
|ג'ינג'ר ורוזה
|ג'ינג'ר
|
|-
| rowspan="4" |2014
|Young Ones
|מארי הולמס
|
|-
|עוּבדוֹת אֲמִתִיוֹת
|איימי-ג'ו אלבני
|
|-
|מליפיסנט
|הנסיכה אורורה
|
|-
|הקופסונים
|וויני
|דיבוב
|-
| rowspan="2" |2015
|טרמבו
|ניקולה טרמבו
|
|-
|שלושה דורות
|ריי
|
|-
| rowspan="4" |2016
|דוגמניות ושדים
|ג'סי
|
|-
|נשות המאה ה-20 <small>(אנ')</small>
|ג'ולי המלין
|
|-
|לרקוד
|פליסי
|דיבוב
|-
|חי את הלילה
|לורטה פיגיס
|
|-
| rowspan="4" |2017
|ההיעלמות של סידני הול
|מלודי ג'יימסון
|
|-
|איך לדבר עם בחורות במסיבות
|זאן
|
|-
|הפיתוי
|אליסיה
|
|-
|מרי שלי
|מרי שלי
|
|-
| rowspan="3" |2018
|עכשיו אנחנו לבד
|גרייס
|
|-
|הכי רחוק שאפשר
|רוקי
|
|-
|רק רוצה לשיר
|ויולט
|
|-
| rowspan="2" |2019
|יום גשום בניו יורק
|אשלי אנרייט
|
|-
|מליפיסנט: אדונית הרשע
|הנסיכה אורורה
|
|-
| rowspan="2" |2020
|ללא מוצא
|מולי
|
|-
|כל המקומות המוארים
|ויולט מארקי
|גם מפיקה
|-
| rowspan="2" |TBA
|A Complete Unknown
|סילבי רוסו
|
|-
|Francis and the Godfather
|אלי מק'גרו
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2002
|מפגשים
|אלי קיז
|פרק: "Charlie and Lisa"
|-
| rowspan="2" |2003
|המשפט של איימי
|רושל קובס
|פרק: "Maxine Interrupted"
|-
|CSI: מיאמי
|מולי ווקר
|פרק: "Death Grip"
|-
|2004
|CSI: ניו יורק
|ג'ני קומו
|פרק: "Officer Blue"
|-
| rowspan="3" |2006
|האוס
|סטלה דלטון
|פרק: "Need to Know"
|-
|חוק וסדר: מדור מיוחד
|עדן
|פרק: "Cage"
|-
|החדר האבוד
|אנה מילר
|מיני-סדרה
|-
|2006–2007
|מחשבות פליליות
|טרייסי בל
|2 פרקים
|-
|2007
|כסף, דארלינג
|קיקי ג'ורג'
|פרק: "Pilot"
|-
|2014
|HitRecord on TV
|בת
|פרק: "RE: The Number One”
|-
|2020–הווה
|קתרינה
|יקטרינה השנייה, קיסרית רוסיה
|תפקיד ראשי (2 עונות); 20 פרקים

* מועמדת פרס גלובוס הזהב לשחקנית הטובה ביותר בסדרת קומדיה או סדרה מוזיקלית <small>(2024)</small>
* מועמדת פרס סטלייט לשחקנית הטובה ביותר בקומדיה או סדרה מוזיקלית <small>(2024)</small>
|-
| rowspan="2" |2021
|רובוט צ'יקן
|שרה / אשתו של נד
|דיבוב; פרק; “May Cause the Need for Speed”
|-
|רגעים מתים
|מדיסון
|דיבוב; פרק: "Magnolia"
|-
|2022
|הנערה מפליינוויל
|מישל קרטר
|מיני-סדרה
|}

== קישורים חיצוניים ==

* מיכל ישראלי, [http://www.nrg.co.il/online/55/ART2/196/836.html האחות הקטנה: הסטייל אל פנינג], באתר nrg, 7 בינואר 2011
* ענת זהר, [https://web.archive.org/web/20120122134138/http://lifestyle.nana10.co.il/Article/?ArticleID=772799 גירל קראש: להתלבש כמו אל פנינג], באתר נענע 10, 13 בינואר 2011
* 
* ליבי בגנו, [http://bidur.nana10.co.il/Article/?ArticleID=817882 האחות הקטנה • מה הסיפור של אל פנינג?], באתר נענע 10, 28 ביולי 2011
* נטעלי גבירץ, [http://fashionforward.mako.co.il/news/73075/?Partner=mw מוזה צעירה: אל פנינג כובשת את עולם האופנה], באתר mako, 20 במרץ 2014
* 

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:פורבס 30Under30
קטגוריה:אמריקאיות שנולדו ב-1998
קטגוריה:אמריקאים שנולדו ב-1998